《咏史十首 其十 祢衡》
明代·佘翔

汉运昔云颓，烟云四塞起。魏武奋鹰扬，群策皆披靡。

雄辨哉祢衡，猖狂无与比。阿瞒非所论，馀子安足齿。

江夏褊心人，豪强甘杀死。至今鹦鹉名，遗恨沧浪水。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。